Fôrvikke

Fôrvikke (Vicia sativa) er en plante i slekten vikker i erteblomstfamilien.

Den vokser ikke naturlig i Norge, men som navnet antyder dyrkes den som dyrefôr, og fins sparsomt ved kysten av Sør-Norge.

Planta blir 30-80 cm høy og er svakt klatrende. Stilken er kantete og mer eller mindre hårete, enkel eller noe grenet. Småbladene sitter sammensatt av 5-7 par og er smalt omvendt eggrunde. 

Blomstene er 16-26 mm lange og sitter parvis eller alene, med et kort skaft i bladhjørnene. Seilet, det store kronbladet, er lyst fiolett, vingene og kjølen er purpurrøde. 

Belgen blir omkring 5 cm lang og inneholder ett stort antall grå eller brune frø.

 Eksterne lenker 


Kategori:Erteblomstfamilien
Kategori:Røde blomster
Kategori:Europas flora
Kategori:Planter formelt beskrevet i 1753
Kategori:Planter formelt beskrevet av Carl von Linné
Kategori:Dyrefôr